મલકાનગિરિ: અોડિશાના કલાહાંડી જિલ્લામાં ફરી એકવાર સમાજ અને સિસ્ટમને શરમમાં મૂકે તેવી ઘટના સામે અાવી છે. જાણે કે માનવતાનું ‘રામ નામ સત્ય’ થઈ ચૂક્યું છે. કલાહાંડીમાં ફરી એકવાર માંજીની ઘટનાનું પુનરાવર્તન થયું છે. એક દંપતીઅે પોતાની સાત વર્ષની દીકરીની લાશ લઈને છ કિલોમીટર સુધી ચાલવું પડ્યું. કેમ કે લાશ લઈ જઈ રહેલી એમ્બ્યુલન્સે તેમને અડધા રસ્તે છોડી દીધાં. એમ્બ્યુલન્સના ડ્રાઈવરને જ્યારે જાણ થઈ કે છોકરી મલકાનગિરિ જિલ્લા હોસ્પિટલ લઈ જતી વખતે રસ્તામાં મૃત્યુ પામી છે તો તેને છોકરીનાં માતા-પિતાને અડધા રસ્તે એમ્બ્યુલન્સમાંથી ઊતરવાનું કહ્યું.